Na podlagi 50. in 60. člena Zakona o prostorskem načrtovanju (Uradni list RS, št. 33/07) ter 12. in 45. člena Statuta Občine Vojnik (Uradni list RS, št. 59//06 in  67/06) župan Občine Vojnik dne 5. 5. 2008 podaja
JAVNO NAZNANILO
o javni razgrnitvi in javni obravnavi Osnutka Občinskega podrobnega prostorskega načrta za območje Nova Cerkev 2
I

Javno se razgrne Osnutek Občinskega podrobnega prostorskega načrta (v nadaljevanju OPPN) za območje Nova Cerkev 2, ki ga je izdelalo podjetje Razvojni center Inženiringi Celje d.o.o. pod številko 513/07.

II

Osnutek OPPN za območje Nova Cerkev 2 se pripravi za območje, ki obsega zemljišča parc. št. 613/1-del, 609/3, 629/9, 627/76, 605/3 in 589/4-del, vse k.o. Strmec pri Vojniku.
Velikost območja Občinskega podrobnega prostorskega načrta znaša ca. 16.800 m2.

III

Javna razgrnitev osnutka OPPN Nova Cerkev 2 bo potekala od 16.5.2008 do 16.6.2008 na sedežu Občine Vojnik, Keršova 8, 3212 Vojnik.

V času javne razgrnitve osnutka OPPN Nova Cerkev 2 bo organizirana javna obravnava, ki jo organizira Občina Vojnik. Javna obravnava bo 28.5.2008 ob 15.30 v prostorih Krajevne skupnosti Nova Cerkev, Nova Cerkev 22, 3203 Nova Cerkev.
IV

V okviru javne razgrnitve v času uradnih ur Občine ima javnost pravico podati pripombe in predloge na razgrnjeni osnutek OPPN Nova Cerkev 2.
Pripombe in predloge, ki so jih bodo med javno razgrnitvijo podale fizične in pravne osebe, se pošljejo županu Občine Vojnik. Nato bo Občina pripombe in predloge javnosti preučila in do njih zavzela stališče. Stališče bo objavila na krajevno običajen način in v svetovnem spletu. Lastnike zemljišč, na katere dopolnjen osnutek OPPN Nova Cerkev 2 posega, bo občina pisno seznanila s svojimi stališči glede pripomb in predlogov, ki so jih izrazili v okviru javne razgrnitve.
V

To naznanilo se objavi na spletni strani Občine Vojnik in oglasni deski občine.

